Fargʻona Chellenjer
Fargʻona Chellenjer (Inglizcha: Fergana Challenger) — ochiq maydonda oʻtkaziladigan professional tennis turniri. U ATP Challenger Tour va ITF Ayollar oʻrtasidag tennis musobaqalarining bir qismi boʻlib, 2000-yildan buyon Oʻzbekistonning Fargʻona shahridagi „Istiqlol“ tennis klubi maydonida har yili oʻtkazib kelinmoqda. Musoboqa sovrin jamgʻarmasi har bir turnir oldidan alohida belgilangan. Fargʻonadagi musoboqa uzoq vaqt davom etgan Chellenjer turnirlaridan biridir. Turnir ketma-ket 20 yil davomida (2000—2019), uzluksiz ravishda oʻtkazilgan. 2020—2021-yillarda COVID-19 pandemiyasi tufayli turnir oʻtkazilmadi. 2022-yildan musoboqa yana oʻz faoliyatini davom ettirdi. Turnir erkaklar va ayollar oʻrtasida va shuningdek juftlik baxslarida ham oʻtkazilgan. Chellenjer turnirlari yangi yetishib kelayotgan professional tennischilar uchun reyting ochko to‘plash uchun yaxshi bir maydon hisoblanadi. Fargʻonadagi qattiq kortlardagi turnirda ham erkaklar o‘rtasidagi turnir g‘olibligi uchun 38 reyting ochko va 50000 AQSH dollari, ayollar oʻrtasidagi turnirda ham 38 reyting ochko va 25 000 AQSH dollar uchun o‘ynalgan. Musoboqada bir necha taniqli o‘zbek tennischilari, Nigina Abduraimova, Sabina Sharipova, Farrux Do‘stov va Denis Istominlar ham g‘oliblikni qo‘lga kirirtishgan. Musoboqaning turli yillardagi mavsumlarida eʼtibor qaratilsa, ayolar turnirida Nigina Abduraimova 3 bor g‘oliblikni qo‘lga kiritib musoboqa tarixidagi eng yaxshi tennischisiga aylangan. Erkaklar turnirida esa Moldovalikl tennischi Radu Albot 2 bor g‘oliblikni qoʻlga kiritgan.